中国西南民族史 配布資料⑦
7 南詔国の再帰唐と白族の形成
7.1『資治通鑑』巻二百三十二德宗貞元 3 年（787）（正月）
初，雲南王閤羅鳳陷巂州，獲西瀘令鄭回。回，相州人，通經術，閤羅鳳愛重之。其子鳳迦異及孫異牟尋、曾孫尋夢湊皆師事之，每授學，回得撻之。及異牟尋為王，以回為淸平官。淸平官者，蠻
相也。凡有六人，而國事專決於回。五人者事回甚卑謹，有過，則回撻之。
雲南有衆數十萬，吐蕃每入寇，常以雲南為前鋒，賦斂重數，又奪其險要立城堡，歲徵兵助防，雲南苦之。回因說異牟尋復自歸於唐曰：「中國尚禮義，有惠澤，無賦役。」異牟尋以為然，而無路自致，凡十餘年。及西川節度使韋皋至鎮，招撫境上羣蠻，異牟尋潛遣人因羣蠻求內附。皋奏：「今吐蕃棄好，暴亂鹽、夏，宜因雲南及八國生羌有歸化之心招納之，以離吐蕃之黨，分其勢。」上命皋先作邊將書以諭之，微觀其趣。
（閏五月）己未，韋皋復與東蠻和義王苴那時書，使詗伺導達雲南。
（六月）韋皋以雲南頗知書，壬辰，自以書招諭之，令趣遣使入見。

7.2『資治通鑑』巻二百三十三

貞元 3 年（787）9 月

回紇合骨咄祿可汗屢求和親，且請昏，上未之許。會邊將告乏馬，無以給之，李泌言於上曰：「陛
下誠用臣策，數年之後，馬賤於今十倍矣！」上曰：「何故？」對曰：「願陛下推至公之心，屈己徇人，為社稷大計，臣乃敢言。」上曰：「卿何自疑若是！」對曰：「臣願陛下北和回紇，南通雲南，西結大食、天竺，如此，則吐蕃自困，馬亦易致矣。」上曰：「三國當如卿言，至於回紇則不可！」泌曰：「臣固知陛下如此，所以不敢早言。為今之計，當以回紇為先，三國差緩耳。」……
旣而回紇可汗遣使上表稱兒及臣，凡泌所與約五事，一皆聽命。上大喜，謂泌曰：「回紇何畏服卿如此！」對曰「此乃陛下威靈，臣何力焉！」上曰：「回紇則旣和矣，所以招雲南、大食、天竺柰何？」對曰：「回紇和，則吐蕃已不敢輕犯塞矣。次招雲南，則是斷吐蕃之右臂也。雲南自漢以來臣屬中國，楊國忠無故擾之使叛，臣于吐蕃，苦於吐蕃賦役重，未嘗一日不思復為唐臣也。大食在西域為最強，自葱嶺盡西海，地幾半天下，與天竺皆慕中國，代與吐蕃為仇，臣故知其可招也。」

7.3『資治通鑑』巻二百三十三

貞元 7 年（791）（五月）韋皋比年致書招雲南王異牟尋，終未獲報。然吐蕃每發雲南兵，雲南與之益少。皋知異牟尋
心附於唐，討擊副使段忠義，本閣羅鳳使者也，六月，丙申，皋遣忠義還雲南，幷致書敦諭之。
（年末）吐蕃知韋皋使者在雲南，遣使讓之。雲南王異牟尋紿之曰：「唐使，本蠻也。皋聽其歸耳，無他謀也。」因執以送吐蕃。吐蕃多取其大臣之子為質，雲南愈怨。

7.4『資治通鑑』巻二百三十四

貞元 9 年（793）5 月條下雲南王異牟尋遣使者三輩，一出戎州，一出黔州，一出安南，各齎生金、丹砂詣韋皋，金以示堅，丹砂以示赤心，三分皋所與書為信，皆達成都。異牟尋上表請棄吐蕃歸唐，幷遺皋帛書，自稱唐雲南王孫、吐蕃贊普義弟日東王。皋遣其使者詣長安，幷上表賀。上賜異牟尋詔書，令皋遣使慰撫之。

7.5『資治通鑑』巻二百三十五

貞元 10 年（794）6 月

雲南王異牟尋遣其弟湊羅楝獻地圖、土貢及吐蕃所給金印，請復號南詔。癸丑，以祠部郞中袁滋為册南詔使賜銀窠金印，文曰「貞元册南詔印」。滋至其國，異牟尋北面跪受册印，稽首再拜，因與
使者宴，出玄宗所賜銀平脫馬頭盤二以示滋。又指老笛工、歌女曰「皇帝所賜龜茲樂，惟二人在耳。」

滋曰「南詔當深思祖考，子子孫孫盡忠於唐。」異牟尋拜曰「敢不謹承使者之命。」

7.6『資治通鑑』巻二百三十六

貞元 17 年（801）10 月【條下】

韋皋屢破吐蕃，轉戰千里，凡拔城七，軍鎭五，焚堡百五十，斬首萬餘級，捕虜六千，降戶三千，遂圍維州及昆明城。冬十月庚子，加皋檢校司徒兼中書令，賜爵南康郡王。南詔王異牟尋虜獲尤多，上遣中使慰撫之。

7.7『資治通鑑』巻二百三十六

貞元 18 年（802）正月

春正月，驃王摩羅思那遣其子悉利移入貢。驃國在南詔西南六千八百里，聞南詔內附而慕之，因南詔入見，仍獻其樂。

7.8『資治通鑑』巻二百三十六

永貞元年（805）8 月

癸丑，西川節度使南康忠武王韋皋薨。皋在蜀二十一年，重加賦斂，豐貢獻以結主恩，厚給賜以撫士卒，士卒婚嫁死喪，皆供其資費，以是得久安其位而士卒樂為之用，服南詔，摧吐蕃。幕僚歲久
官崇者則為刺史，已復還幕府，終不使還朝，恐泄其所為故也。府庫旣實，時寬其民，三年一復租賦，蜀人服其智謀而恐其威，至今畫像以為土神，家家祀之。

7.9『資治通鑑』巻二百四十九

大中 13 年（859）12 月【條下】

初，韋皋在西川，開靑溪道以通羣蠻，使由蜀入貢。又選羣蠻子弟聚之成都，敎以書數，欲以慰悅羈縻之，業成則去，復以他子弟繼之。如是五十年，羣蠻子弟學於成都者殆以千數，軍府頗厭於稟給。又，蠻使入貢，利於賜與，所從傔人浸多，杜悰為西川節度使，奏請節減其數，詔從之。南詔豊祐怒，其賀冬使者留表付巂州而還。又索習學子弟，移牒不遜，自是入貢不時，頗擾邊境。

7.10『蛮書』巻五六・第五

大和城、大釐城、陽苴哶城，本皆河蠻所居之地也。開元二十五年蒙歸義逐河蠻，奪據大和城。
後數月，又襲破哶羅皮，取大釐城，仍築龍口城為保障。閣羅鳳多由大和、大釐、邆川來往。蒙歸義男等初立大和城，以為不安，遂改剏陽苴哶城。
大和城北去陽苴哶城一十五里。巷陌皆壘石為之，高丈餘，連延數里不斷。城中有大碑，閣羅鳳
清平官鄭蠻利之文。論阻絕皇化之由，受制西戎之意。
龍尾城，原本作龍口城。閣羅鳳所築。縈抱玷蒼山南麓數里，城門臨洱水下。河上橋長百餘步。過橋分三路直南蒙舍路，向西永昌路，向東白崖城路。
大釐城南去陽苴哶城四十里，北去龍口城二十五里，邑居人戶尤衆。哶羅皮多在此城。幷陽苴哶城幷邆川，今並南詔往來所居也。家室共守，五處如一。東南十餘里有舍利水城，在洱河中流島上。
四面臨水，夏月最清涼，南詔常於此城避暑。
陽苴哶城，南詔大衙門。上重樓，左右又有階道，高二丈餘，甃以靑石為磴。樓前方二三里。南北城門相對，大和往來通衢也。從樓下門行三百步至第二重門，門［傍］屋五間。兩行門樓相對，各有牓，並清平官大軍將六曹長宅也。入第二重門，行二百餘步，至第三重門。門列戟，上有重樓。入門是屏牆。又行一百餘步，至大廳，階高丈餘。重屋製如蛛網，架空無柱。兩邊皆有門樓。下臨清池。
大廳後小廳，小廳後卽南詔宅也。客館在門樓外東南二里。館前有亭，亭臨方池，周迴七里，水深數丈，魚鼈悉有。
邆川城，舊邆川也。南去龍口城十五里。初望欠部落居之，後浪穹詔豐哶襲而奪之。豐時孫鐸羅望與南詔戰敗，退保劍川南，遂有城。城依山足，東距瀘水，北有泥沙。自閣羅鳳及異牟尋皆填固增修，最為名邑。東北有史郞川，又東祿諾品川，又北俄坤。

7.11『蛮書』巻八

蛮夷風俗

言語音白蠻最正，蒙舍蠻次之，諸部落不如也。但名物或與漢不同，及四聲訛重。大事多不與面
言，必使人往來達其詞意，以此取定，謂之行諾。
大蟲謂之波羅，犀謂之矣，帶謂之佉苴，飯謂之喩，鹽謂之賓，鹿謂之識，牛謂之舍，川謂之賧，谷謂之浪，山謂之和，山頂謂之蔥路，舞謂之伽傍。加，富也。閣，高也。諾，深也。苴，俊也。東爨謂城為弄，謂竹為翦，謂鹽為眗，謂地為渘，謂請為數，謂酸為制。
言語並與白蠻不同。

7.12『雲南志略』（元・李京 撰）諸夷風俗

白人

白人，有姓氏。漢武帝開僰道，通西南夷道，今敘州屬縣是也。故中慶、(楚威)［威楚］、大理、永昌皆僰人，今轉為白人矣。唐(泰)［太］和中，蒙氏取邛、戎、巂三州，遂入成都，掠子女工技數
萬人南歸，雲南有纂組文繡自此始。白人語：着衣曰衣衣，喫飯曰咽羹茹，樵採曰折薪，帛曰(幕)［冪］，酒曰尊，鞍佞曰悼泥，牆曰磚垣。如此之類甚多，則白人之為僰人，明矣。

7.13 南詔国から唐への朝貢（林 1992 による）年
開元 22(734)
天宝 7(748)
貞元 10(794)

月 （出 典）年
月 （出 典）3 （朝，褒）元和 12(817) 12 （朝）13(818) 4 （会）
（朝）
4 （褒）
14(819) 1 （褒）9 （朝，褒）
11 （褒）
11(795) 4 （朝，褒，会）12 （褒）
12(796) 12 （朝）15(820) 是 年（朝）14(798) 12 （朝，会）9 （朝）長慶 3(823)
18(802) 1 （朝）1 （朝）宝暦 2(826)
12 （朝）
3(827)（旧）（2 月改元）
19(803) 1 （褒，褒，会）
太和 元(827) 11 （褒，旧）20(804)2(828)1 （褒）（旧）
12 （褒）
永貞 元(805) 11 （朝，会）3(829)
12 （朝）（11 月に成都攻撃）
元和 元(806) 8 （朝）2(807)
8 （褒，会，旧）4(830)
12 （朝）
12 （朝，会）5(831)
11 （朝）
3(808)
11 （会，旧）（告異牟尋死）
6(832)1 （褒）4(809)1 （褒）7(833)1 （褒）
12 （朝）
8(834)
1 （朝，褒）7(812)1 （褒）開成 元(836) 12 （朝）10 （旧）
2(837)
1 （褒）
12 （会）
12 （朝）
3(838)2 （褒）
是 年（朝）
8(813)
12 （褒）
4(839)1 （褒）10(815) 1 （褒）
閏 （朝）
11 （朝）
5(840)（朝）
12 （褒）
12 （褒）
11(806) 1 （褒）1 （会）会昌 2(842)
5 （褒，旧）（報勧龍盛死）
6(846)
1 （朝，褒）12 （朝）2 （会）大中 8(854)
出典： 朝：『冊府元亀』朝貢四・五（巻 971-972）
会：『唐会要』南詔蛮（巻 99）
褒：『冊府元亀』褒異二・三（巻 975-976）

旧：『旧唐書』南蛮伝（巻 147）

唐代藩鎮図（出典：『アジアの歴史と文化』2

同朋舎出版，1995 年）